钦定古今图书集成/明伦汇编/闺媛典/第207卷 > 王德元妻欧洁娘〈陈兰小附〉
## 钦定古今图书集成/明伦汇编/闺媛典/第207卷 > 王德元妻欧洁娘〈陈兰小附〉

按《罗源县志》：欧洁娘，年二十归招贤里生员王德元。
越七年，而元亡，洁娘恸哭欲绝。先是洁娘自谓弗宜
子，为夫娶妾。及夫没，妾方妊，未几诞男，名曰子荣。洁
娘抚之如己子，弱冠补弟子员，娶陈兰小。六载而荣
又夭，遗孤文蔚，兰小依其姑共苦守，始终如一。万历
元年，县令旌其门。